EkBass/fiwiki-20250220-pages-articles huggingface dataset:
Marc Teicholz

Marc Teicholz on kitaristi. Hän sai vuonna 1989 ensipalkinnon Guitar Foundation of American kansainvälisessä kilpailussa ja pääsi palkintosijoille myös New York East-West Artists -kilpailussa vuonna 1991. Hän on esiintynyt kiertueillaan Yhdysvalloissa, Kanadassa, Venäjällä, Puolassa, Sveitsissä, Kaakkois-Aasiassa, Uudessa-Seelannissa ja Fidžillä. Hän on myös soittanut orkesterien kanssa Kaliforniassa, Havaijilla, Espanjassa ja Portugalissa. Hän on osallistunut The Festival of Fourin toimintaan.Marc Teicholz Säveltäjät ovat tehneet uusia teoksia Teicholzia varten; hän esimerkiksi kantaesitti Clarice Assadin kitarakonserton O Saci-Pererê San Franciscossa. Hän on tehnyt soololevytyksiä sellaisten säveltäjien kuin Fernando Sorin ja Napoléon Costen teoksista Naxos-levymerkille. Lisäksi hänen levytyksiinsä kuuluu sopraano Laura Claycombin kanssa toteutettu Open Your Heart, jonka kappaleet ovat 1800–1900-lukujen säveltäjien tekemiä. Valssien vanhoilla instrumenteilla tehty soololevytys Valseana nimettiin Acoustic Magazinessa yhdeksi vuoden 2011 kymmenestä parhaasta CD-levystä.Guitar Foundation of America: Board of Trustees Teicholz kuuluu San Franciscon konservatorion henkilökuntaan ja on opettanut musiikkifestivaaleilla Kaliforniassa sekä Vermontissa. Hän sai kandidaatin ja maisterin arvot Yalen musiikkikoulusta Lisäksi hänellä on tohtorin arvo Kalifornian yliopiston (Berkeley) lakikoulusta. == Lähteet == Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
Henri Cassini

Alexandre Henri Gabriel vicomte de Cassini (9. toukokuuta 1781 Pariisi, Ranska – 1832) oli ranskalainen kasvitieteilijä, joka nimesi suuren määrän asterikasvien heimon (Asteraceae) kasveja. Cassini syntyi kuuluisaan tähtitieteilijöiden sukuun. Kuuluisa tähtitieteilijä Giovanni Domenico Cassini, joka muun muassa määritti Jupiterin, Marsin ja Venuksen pyörähdysajat, oli hänen esi-isänsä neljännessä polvessa. Henri Cassini oli viidettä sukupolvea Cassineissa, ja hänestä käytettiin joskus sen vuoksi nimeä Cassini V. Hän ei jatkanut sukunsa työtä tähtitieteen parissa vaan ryhtyi lakimieheksi. Kasvitiede oli hänelle vain harrastus, mikä oli tuohon aikaan tavallista. Cassini meni naimisiin serkkunsa kanssa, mutta avioliitto oli lapseton. Cassini kuoli koleraan viisikymmenvuotiaana vuonna 1832. Hän jäi sukunsa viimeiseksi Cassiniksi. Hänen isänsä eli vielä kolmetoista vuotta hänen jälkeensä. Hänestä käytetään tieteellisen nimen perään liitettävää auktorilyhennettä Cass. == Lähteet == Luokka:Ranskalaiset kasvitieteilijät Luokka:Ranskan tiedeakatemian jäsenet Luokka:Vuonna 1781 syntyneet Luokka:Vuonna 1832 kuolleet
Teidenpilviretama

Teidenpilviretama (Spartocytisus supranubius) on hernekasvien (Fabaceae) heimoon kuuluva pensas. Sitä kasvaa endeemisenä eli kotoperäisenä Teiden rinteillä Teneriffalla ja La Palmalla Kanariansaarilla. == Kuvaus == === Varsi ja lehdet === Teidenpilviretama kasvaa puolipallon muotoiseksi pensaaksi. Sen korkeus voi olla 3 metriä. Sillä on ikivihreät oksat. Se pudottaa lehtensä ennen talvehtimistaan. === Kukat ja hedelmät === Teidenpilviretaman kukat ovat valkoiset tai punertavan valkoiset. Ne ovat tiheissä kukinnoissa oksien kärjissä. Sen kukat ovat tuoksuvia ja niissä on runsaasti mettä. Hedelmät ovat palkoja. Se on yksi alueen tärkeimmistä kasveista mehiläisille ja muille pölyttäjille, jotka keräävät siitä mettä ja siitepölyä. == Kasvupaikat ja levinneisyys == Teneriffan lisäksi teidenpilviretamaa kasvaa myös La Palman rinteillä, mutta vähemmän. Se kasvaa 2 000–2 200 metrin korkeudella ja mistä sen tieteellinen nimi on johdettu; – yläpuolella, – pilvien. == Teidenpilviretaman uhat == Yksi teidenpilviretaman suurimmista uhista ovat kaniinit, jotka syövät nuoret pensaat ennen kuin niistä kasvaa niin suuria, etteivät kaniinit enää yllä niiden vihreisiin oksiin. Vuoden 1980 jälkeen teidenpilviretaman kanta on vinoutunut, mihin arvellaan saman aikaisen Teiden kalderan kunnossapidon lopettamisen vaikuttaneen. Teiden kansallispuistoon tuodaan joka vuosi 3 000 tarhamehiläisen (Apis mellifera) pesää. Nämä tarhamehiläiset kilpailevat kotoperäisten pölyttäjien kanssa medestä ja siitepölystä. Tarhamehiläisiä ei pidetä laadullisesti hyvinä pölyttäjinä ja niiden läsnäolo saattaa heikentää siementen ja taimien elinkelpoisuutta sekä lisää sisäsiittoisuutta. Tarhamehiläiset vierailevat usein kuningatarneidonkielen ja teidenpilviretaman kukissa. Näiden kasvien lisääntymiskyky on heikentynyt sen jälkeen, kun mehiläisiä alettiin käyttää pölyttäjinä. == Lähteet == * === Viitteet === == Aiheesta muualla == * * Luokka:Hernekasvit Luokka:Kanariansaarien kasvit
Joutsijärven bunkkerimuseo

Joutsijärven bunkkerimuseo sijaitsee Kemijärvellä Joutsijärven kylässä. Alueella sijaitsevat betonibunkkerit ja panssariesteet kuuluvat Salpalinjaan ja ovat sen pohjoisin bunkkerialue. Rakennelmat tehtiin välirauhan aikana vuosina 1940–1941 Suomen itärajan puolustamiseksi. Alueella on viisi betonibunkkeria, joista kylän keskellä Hunajalammen rannalla sijaitseva on kunnostettu ympäri vuoden avoinna olevaksi museokohteeksi. Museossa on esillä Salpalinjan rakentamisesta kertova valokuvanäyttely ja alueelta löytynyttä sotaan liittyvää esineistöä. ==Lähteet== ==Aiheesta muualla== * Kemijärvi jatkosodan aikana 1941–1944. Kalevin historiasivut. * Valtakunnalliset merkittävät rakennetut kulttuuriympäristöt. Museovirasto. *Lapin maakuntamuseon sivuilla Luokka:Suomen sotahistorialliset museot Luokka:Kemijärven rakennukset ja rakennelmat
Kemijärven moottorikelkka- ja sahamuseo

Kemijärven moottorikelkka- ja sahamuseossa on esillä yli 200 vanhaa moottorikelkkaa sekä lähes 500 moottorisahaa. Esillä on mm. ensimmäinen Suomeen ostettu tehdasvalmisteinen moottorikelkka Ski-Doo vuodelta 1961. Museon omistaa Kemijärven Moottorikerho ry ja museo on avoinna sopimuksen mukaan. ==Lähteet== Luokka:Suomen museot Luokka:Kemijärven rakennukset ja rakennelmat
PostScript Type 1

PostScript Type 1 tai lyhyemmin Type 1 on fonttien eli digitaalisten kirjaintyyppien standardi. Se julkaistiin vuonna 1984, yhdessä Adoben PostScript-sivunkuvauskielen ja Apple LaserWriter -kirjoittimen kanssa. Sen vuoksi standardia kutsutaan usein pidemmällä nimellä PostScript Type 1, vaikka Type 1 -fontteja on voinut tulostaa jo 1990-luvun alusta myös muilla kuin PostScript-laitteilla. Type 1 -standardi oli aikoinaan vallankumouksellinen, mutta siinä on lukuisia rajoitteita, muun muassa se, etteivät samat fonttitiedot toimi kaikissa käyttöjärjestelmissä. Type 1 -standardin onkin sittemmin syrjäyttänyt vuonna 1997 julkaistu, monin tavoin kehittyneempi OpenType. Microsoft Office lakkasi tukemasta Type 1 -fontteja vuonna 2013 ja LibreOffice vuonna 2017.https://www.linux-magazine.com/Online/Blogs/Off-the- Beat-Bruce-Byfield-s-Blog/LibreOffice-drops-Type-1-font-support Adobe on poistanut Type 1 -fonttien tuen PhotoShopin lokakuussa 2021 julkaistusta versiosta 23.0 ja suosittelee OpenType- muotoa.https://helpx.adobe.com/mena_en/photoshop/using/unified-text- engine.html == Postscript Type 1 -standardin ominaisuuksia == *Type 1 -fonteissa voi olla vain 256 merkkiä. *Type 1 -fontit eivät ole laite- tai käyttöjärjestelmäriippumattomia. Eri laitteille tehtyjen fonttien muuntaminen toisille sopivaksi on hankalaa. *Fontin tiedot on tallennettu useaan erilliseen tiedostoon. *Fonttitiedostojen nimet ovat yleensä DOS- käyttöjärjestelmän vuoksi vain 8 merkkiä pitkiä ja siksi usein vaikeaselkoisia. == Lähteet == Luokka:Typografia
Friedrich Koch

Friedrich Koch (1862 Berliini – 1927) oli saksalainen säveltäjä ja musiikkipedagogi. Hän toimi oman teoria- ja sävellysluokkansa johdossa Berlin Musikhochshulessa vuosina 1920–27. Hänen oppilaidensa joukossa olivat Boris Blacher ja Kees van Baaren. Hän oli ankaran opettajan maineessa.Maja Trochimczyk : Music of Louis Andriessen (s. 12, 26) Koch opiskeli sellonsoittoa Robert Hausmannin ja sävellystä Woldemar Bargielin johdolla. Hän toimi opetus- ja sävellystyönsä ohella orkesterin sellistinä. Hänen sävellyksensä perustuivat usein kansanlauluteemoihin ja toivat hänelle huomattavaa tunnustusta elinaikanaan. Kochin tuotantoon kuuluu kamarimusiikkiteoksia, kuten hänelle Mendelssohn-palkinnon tuonut jousitrio ja kolmen myöhäisromanttisen fantasiakappaleen Wald-Idyll-sarja pianotriolle (1902, op. 20), joka oli usein esitetty vielä 1930-luvulla. Sittemmin tuotanto on kuitenkin jäänyt vähemmälle huomiolle.Edition Silvertrust Presents Friedrich Koch: Woodland Idyll--Three Fantasy Pieces for Piano Trio == Lähteet == == Aiheesta muualla == * IMSLP: Friedrich Ernst Koch: nuotteja Luokka:Saksalaiset säveltäjät Luokka:Vuonna 1862 syntyneet Luokka:Vuonna 1927 kuolleet
Peyton Krebs

Peyton Krebs (s. 26. tammikuuta 2001 Calgary, Alberta, Kanada) on kanadalainen jääkiekkoilija. Hän edustaa NHL-seura Buffalo Sabresia. Krebsin varasi Vegas Golden Knights seitsemäntenätoista pelaajana vuoden 2019 varaustilaisuudessa. Syyskuussa 2024 Krebs teki Sabresin kanssa kaksivuotisen ja yhteensä 2,9 miljoonan dollarin arvoisen jatkosopimuksen. https://www.nhl.com/news/peyton- krebs-signs-two-year-contract-with-buffalo-sabres == Lähteet == Luokka:Kanadalaiset jääkiekkoilijat Luokka:Buffalo Sabresin pelaajat Luokka:Vegas Golden Knightsin varaamat pelaajat Luokka:Vuonna 2001 syntyneet Luokka:Elävät henkilöt
Woldemar Bargiel

Woldemar Bargiel (3. lokakuuta 1828 Berliini – 23. helmikuuta 1897 Berliini) oli saksalainen säveltäjä ja musiikkipedagogi.Peter Clive: Brahms and His World (2006), s. 21-22 Hän oli Clara Schumannin velipuoli. Hän oli aikanaan sekä keskeinen opettaja että tunnettu säveltäjä, mutta nykyään hänen musiikkinsa on pitkälti painunut unohduksiin. Hänen tuotantoonsa kuuluu jousikvartettoja, jousioktettoNaxos Direct: BARGIEL: STRING QUARTETS NOS. 1-4 & STRING OCTET , Adagio sellolle ja orkesterille (op. 38)My Cello: Woldemar Bargiel, Adagio, Op.38, yksi sinfonia (C-duuri, Op. 30, 1864) ja kolme julkaistua orkestraalista alkusoittoa, jotka ovat muodoltaan (vaikkakaan eivät nimiltään) sinfonisia runoelmia.Toccata Classics: WOLDEMAR BARGIEL: COMPLETE ORCHESTRAL MUSIC, VOLUME ONE Robert Schumannin vaikutus on teoksissa vahva. Bargielin opettajina olivat Leipzigin konservatoriossa Ignaz Moscheles, Moritz Hauptmann, Julius Rietz ja Niels Gade. Hän itse opetti konservatorioissa Kölnissä ja vuodesta 1874 kuolemaansa Berliinissä. Hän oli Johannes Brahmsin ystävä ja omisti tälle pianolle säveltämänsä fantasian (op. 19). Vasta viime aikoina Bargielin yksityisten papereiden tutkimus on herättänyt kasvanutta kiinnostusta hänen sävellystuotantoaan kohtaan. Häneltä on säilynyt yli 1 500 kirjettä, joiden perusteella hän oli kysytty henkilö aikansa eurooppalaisessa musiikkielämässä. Hän sai eläessään muiden muassa Johannes Brahmsin ja Felix Draeseken arvostuksen osakseen. == Lähteet == == Aiheesta muualla == * IMSLP: Woldemar Bargiel: nuotteja Luokka:Saksalaiset säveltäjät Luokka:Musiikkipedagogit Luokka:Vuonna 1828 syntyneet Luokka:Vuonna 1897 kuolleet
Nolan Foote

Nolan Foote (s. 29. marraskuuta 2000 Englewood, Colorado, Yhdysvallat) on kanadalais-yhdysvaltalainen jääkiekkoilija. Foote edustaa NHL-seura New Jersey Devilsin organisaatiota. Tampa Bay Lightning varasi Footen 27. pelaajana. Helmikuussa 2020 Lightning kauppasi Footen ja ensimmäisen kierroksen varausvuoron New Jersey Devilsiin vaihdossa Blake Colemaniin. https://www.sportsnet.ca/hockey/nhl/lightning-acquire-blake-coleman-devils- nolan-foote-first-round-pick/ Hänen veljensä Callan on myös jääkiekkoilija ja heidän isänsä Adam on kaksinkertainen Stanley Cup mestari Colorado Avalanchen kanssa. == Lähteet == Luokka:Kanadalaiset jääkiekkoilijat Luokka:New Jersey Devilsin pelaajat Luokka:Vuonna 2000 syntyneet Luokka:Elävät henkilöt
Dick Wright

Dick Wright (oik. Richard Wright; 5. joulukuuta 1931 Mexborough – 2003 Chester) oli englantilainen jalkapallomaalivahti. Hän edusti Englannin liigassa pelannutta Chester City -joukkuetta, joka toimi vuosina 1885–2010. == Lähteet == == Aiheesta muualla == *Neilbrown.newcastlefans.com: Dick Wright Luokka:Englantilaiset jalkapallomaalivahdit Luokka:Vuonna 1931 syntyneet Luokka:Vuonna 2003 kuolleet
Bovški sir

Bovški sir on slovenialainen lampaanmaidosta valmistettava juusto. Bovški sir -juustoa on perinteisesti valmistettu Bovecin kaupungin ympäristössä Slovenian luoteisosassa. Ensimmäinen maininta juustosta historiallisissa lähteissä on juustojen hinnastosta italialaisesta Udinen kaupungista vuodelta 1756. Nykyisin juustolla on Euroopan unionin nimisuojajärjestelmän mukainen suojattu alkuperänimitys. Bovški sir valmistetaan Bovška Ovca -rotuisten lampaiden maidosta. Säännökset sallivat viidenneksen maidosta olevan lehmän- tai vuohenmaitoa. Juustoa valmistettaessa maito lämmitetään 35–36°C lämpötilaan, jolloin siihen lisätään juoksute. Juustomassa pilkotaan ja puristetaan käsin. Lopputulos pilkotaan vielä kuparilangalla, jonka jälkeen juusto muotitetaan. Muutaman tunnin puristamisen jälkeen juusto suolataan joko kuivana, tai suolaliemessä. Juusto kypsyy vähintään kaksi kuukautta, tai jopa kaksi vuotta. Valmiilla juustolla on sileä ja harmaa tai ruskea kuori. Juuston sisältö on harmaata tai vaalean keltaista. ==Lähteet== Luokka:Slovenialaiset juustot Luokka:Lampaanmaitojuustot
Cecil Coles

Cecil Frederick Gottlieb Coles (7. lokakuuta 1888 Tongland, Skotlanti – 26. huhtikuuta 1918 lähellä Sommea) oli brittiläinen säveltäjä. Hän opiskeli Edinburghin yliopistossa, London College of Musicissa ja Morley Collegessa; opintojensa aikana hän ystävystyi Gustav Holstin kanssa. Coles täydensi opintojaan Stuttgartissa, jossa hänet myös nimitettiin avustavaksi kapellimestariksi Stuttgartin oopperaan. Ensimmäisen maailmansodan syttymistä ennen hän joutui palaamaan Britanniaan, jossa hänet kirjattiin ulkomaanpalvelukseen. Vuodesta 1915 hän palveli sotilaana maailmansodassa Ranskassa.Hyperion Records: Cecil Coles Coles jatkoi sävellystyötään sodan aikana; tuotantoon kuulu muun muassa sotilaana sävelletty Behind the Lines -teos. Hän kuoli 29-vuotiaana pelastaessaan haavoittuneita ja tuli haudatuksi Crouyyn. Hänen tyttärensä Penny Catherine Coles – vasta vauva isänsä kuollessa – kokosi hänen jälkeenjääneet käsikirjoitukset. Martyn Brabbinsin johtama BBC:n skotlantilainen sinfoniaorkesteri teki hänen töidensä levytyksen. Coles oli vanhempiensa viidestä lapsesta toiseksi vanhin. Hänen äitinsä Margaret Neilson Coles (o.s. Blacklock) kuoli viimeisen synnytyksensä jälkeen. Isä Frederick Rhenius Coles puolestaan oli taidemaalari ja arkeologi. Cecil Coles meni naimisiin ja sai kaksi lasta – pojan ja tyttären. == Lähteet == Luokka:Brittiläiset säveltäjät Luokka:Brittiläiset ensimmäisessä maailmansodassa kaatuneet Luokka:Vuonna 1888 syntyneet Luokka:Vuonna 1918 kuolleet
Pyörätuolikoripallo kesäparalympialaisissa 2020

Pyörätuolikoripallossa kilpailtiin Tokion paralympialaisissa 2020 16. kertaa. Ottelut pelattiin Musashino Forest Sport Plazalla 25. elokuuta – 5. syyskuuta 2021. Pyörätuolikoripallossa pelattiin miesten ja naisten turnaus. Miesten turnaukseen osallistui 12 ja naisten 10 joukkuetta. Yhteensä paralympialaisiin osallistui 264 koripalloilijaa. Miesten turnauksen voitti Yhdysvallat ja naisten Alankomaat. ==Karsinnat== Isäntämaa Japanille myönnettiin automaattisesti paikat paralympialaisiin kummankin sukupuolen turnauksiin. Muut joukkueet määritettiin alueellisten mestaruusturnausten kautta. Mestaruusturnaukset pelattiin vuonna 2019. Euroopasta turnauksiin pääsi neljä, Afrikasta yksi, Amerikasta miehillä kolme ja naisilla kaksi sekä Aasiasta/Oseaniasta miehillä kolme ja naisilla kaksi joukkuetta. ==Turnaukset== Miehet tiedot Naiset tiedot ==Lähteet== Luokka:Kesäparalympialaiset 2020 Luokka:Vuoden 2021 koripallo Luokka:Japanin koripallo
Orajärvi (Espoo)

Orajärvi on noin 22 hehtaarin laajuinen ylänköjärvi Nuuksion kansallispuistossa luoteisessa Espoossa. Virallisen kaupunginosajaon mukaan se sijaitsee Velskolan kaupunginosassa. Orajärven naapurijärviä ovat Ruuhijärvi luoteessa ja Urja idässä. Pikku Orajärvi sijaitsee Orajärven eteläpuolella. Nuuksion Pitkäjärvi sijaitsee pari kilometriä Orajärvestä lounaaseen.Orajärvi Espoon karttapalvelussa Orajärvi laskee Urjan ja Vääräjärven kautta Lakistonjokeen. Orajärven ekologinen tila on määritelty hyväksi, ja järven pH on matala (5,3–5,7). Orajärvi on merkitty vuonna 1780 julkaistuun karttaan nimellä Åra Järvi. Nimen alkuperästä ei ole varmuutta; se saattaa viitata järven haaramaiseen muotoon tai kaskeamiseen, jolloin se sisältäisi erisnimen oras. Nimi on saattanut saada alkunsa myös järven rantamien suurista, hammasmaisista kivipaasista. == Lähteet == == Aiheesta muualla == *Mattigronroos.fi: Orajärvi Luokka:Espoon järvet Luokka:Vantaanjoen vesistö Luokka:Velskola Luokka:Nuuksion kansallispuisto
Ruuhijärvi (Espoo ja Vihti)

Ruuhijärvi () on noin 29 hehtaarin laajuinen korpijärvi Nuuksion kansallispuistossa Espoon ja Vihdin rajalla. Virallisen kaupunginosajaon mukaan se sijaitsee Espoon osalta lähes kokonaan Velskolan kaupunginosassa. Ruuhijärven länteen työntyvän lahden eteläosa sijaitsee Nuuksion kaupunginosassa ja pohjoisosa Vihdin puolella. Ruuhijärven naapurijärviä ovat Iso Majaslampi, Pieni Majaslampi ja Pöksynhaara koillisessa sekä Orajärvi kaakossa. Nuuksion Pitkäjärvi sijaitsee Ruuhijärven eteläpuolella. Ruuhijärven ympäristössä on useita lampia.Ruuhijärvi Espoon karttapalvelussa Ruuhijärvessä on kaksi saarta: Pikkusaari länsiosassa ja Isosaari pohjoisosassa. Ruuhijärvi on vähähumuksinen ja se laskee Nuuksion Myllypuroa myöten Nuuksion Pitkäjärveen. Ruuhijärven ekologinen tila on määritelty erinomaiseksi ja sen pH on matala (5,2–6,1). == Lähteet == == Aiheesta muualla == *Hagerlund.net: Espoon uimapaikat: Ruuhijärvi Luokka:Espoon järvet Luokka:Vihdin järvet Luokka:Mankinjoen vesistö Luokka:Nuuksion kansallispuisto Luokka:Velskola
Unico Wilhelm van Wassenaer

Unico Wilhelm van Wassenaer (30. lokakuuta 1692 Twickel – 9. marraskuuta 1766J. Aalbers) oli hollantilainen diplomaatti ja säveltäjä, tosin säveltäjäksi hän paljastui vasta 1979. Wassenaerin isoisä oli Alankomaiden kuninkaallisen laivaston komentaja Jacob van Wassenaer Obdam (1610–1665). Wassenaerin tunnetuista sävellyksistä on merkittävin kuusi concerto grossoa käsittävä Concerti armonici, jonka tekijäksi on aiemmin merkitty Giovanni Battista Pergolesi. Wassenaer ei merkinnyt sitä omiin nimiinsä, vaan tekijäksi ilmoitettiin Illustrissimo Signore ('hyvin jalosukuinen herra'). Hänen esikuvansa oli viulutekniikkaa ja concerto grossoa kehittänyt Pietro Antonio Locatelli.Hannu-Ilari Lampila, Hollantilaiskreivi oli mestarillinen säveltäjä, Helsingin Sanomat 7.8.2019 s. B 6 ==Lähteet== * == Lähteet == ==Aiheesta muualla== *Unico Willem van Wassenaer: the mystery composer *Six Concerti Armonici (Sei concerti armonici), published by Carlo Bacciccia Ricciotti, The Hague, 1740. Performed by The Stuttgart Baroque Orchestra (Archive.org) Luokka:Alankomaalaiset säveltäjät Luokka:Vuonna 1692 syntyneet Luokka:Vuonna 1766 kuolleet
Thomas Harley

Thomas Harley (s. 19. elokuuta 2001 Syracuse, New York, Yhdysvallat) on kanadalais-yhdysvaltalainen jääkiekkopuolustaja. Hän edustaa NHL-seura Dallas Starsia. Seura varasi Harleyn vuoden 2019 varaustilaisuudessa 18. pelaajana. Syyskuussa 2024 Harley solmi Starsin kanssa kaksivuotisen ja yhteensä kahdeksan miljoonan dollarin arvoisen jatkosopimuksen. ==Lähteet== Luokka:Kanadalaiset jääkiekkoilijat Luokka:Dallas Starsin pelaajat Luokka:Dallas Starsin varaamat pelaajat Luokka:Vuonna 2001 syntyneet Luokka:Elävät henkilöt
Ravi Shankar Prasad

Ravi Shankar Prasad (s. 30. elokuuta 1954Prasadin henkilötiedot . Intian parlamentin ylähuone. Archive.india.gov. Viitattu 7.8.2019.) on intialainen poliitikko, joka on toiminut maansa oikeusministerinä vuodesta 2016 alkaen. Nuoruudessaan hän oli aktiivinen Akhil Bharatiya Vidyarthi Parishad -opiskelijajärjestön jäsen, joka joutui vankilaan Indira Gandhin julistaman poikkeustilan vuoksi 1975. Atal Bihari Vajpayeen hallituksessa hän toimi hiili- ja kaivosministerinä, oikeus- ja viestintäministerinä. Parlamentin ylähuoneessa hän on toiminut kolme kautta, alahuoneessa ensimmäistä kertaa vuoden 2019 jälkeen. Modin hallituksissa hän toimi viestintäministerinä sekä oikeusministerinä. Viestintäministerinä hän on johtanut useita aloitteita maansa modernisoimiseksi, jonka myötä Intian puhelintuotanto moninkertaistui. Oikeusministerinä hän uudisti Intian oikeusjärjestelmää poistamalla brittihallinnon ajalta periytyviä vanhentuneita lakeja. ==Lähteet== Luokka:Intian oikeusministerit Luokka:Rajya Sabhan jäsenet Luokka:Lok Sabhan jäsenet Luokka:Intian kansanpuolueen poliitikot Luokka:Intialaiset asianajajat Luokka:Vuonna 1954 syntyneet Luokka:Elävät henkilöt
American Type Founders

American Type Founders (ATF) oli yhdysvaltalainen kirjasinvalimo. Se syntyi vuonna 1892, kun 23 yritystä yhdistyi yhdeksi yhtiöksi, kaikkien kuitenkin jatkaessa edelleen toimintaansa aiemmissa toimitiloissaan uuden yhteisen nimen alla. Vuonna 1903 yrityksen pääkonttori perustettiin Jersey Cityyn. American Type Foundersin kirjaintyyppien kehitystä johti vuosikymmenten ajan Morris Fuller Benton, joka suunnitteli itse suuren määrän kirjaintyyppejä, joista monet ovat edelleen käytössä. ATF:n toiminta lakkasi 1990-luvun alkuvuosina, ja yrityksen alkuperäiset matriisit ja laitteisto huutokaupattiin vuonna 1993. Osa American Type Foundersin jäämistöstä on sijoitettu Smithsonian-instituutin museoihin Washingtonissa, ja laaja kirjaintyyppien kokoelma on Columbia Universityn omistuksessa. == Lähteet == Luokka:Yhdysvaltalaiset yritykset Luokka:Fonttivalmistajat Luokka:Kirjasinvalimot
Asher Angel

Asher Dov Angel (s. 6. syyskuuta 2002 Phoenix, Arizona) on yhdysvaltalainen näyttelijä. Hänet on tunnetaan parhaiten Billy Batsonin roolista vuoden 2019 supersankarielokuvassa Shazam!. == Filmografia == Elokuvat Elokuvat Elokuvat Elokuvat Vuosi Nimi Rooli 2008 Jolene Brad Jr. (5-vuotiaana) 2018 On Pointe Alex 2019 Shazam! Billy Batson 2022 Shazam! Fury of the Gods Billy Batson Televisio Televisio Televisio Televisio Televisio Vuosi Nimi Rooli 2016 Nicky, Ricky, Dicky & Dawn Jasper Criminal Minds: Beyond Borders Ryan Wolf 2017–19 Andi Mack Jonah Beck == Aiheesta muualla == * Luokka:Yhdysvaltalaiset näyttelijät Luokka:Vuonna 2002 syntyneet Luokka:Elävät henkilöt
Decades (Nightwishin albumi)

Decades: an Archive of songs - 1996-2015 on Nightwishin 20-vuotisjuhlakokoelma, joka julkaistiin maaliskuussa 2018. Levyllä ovat mukana kaikki yhtyeen jäsenet perustajajäsenistä asti. Albumissa on kaikki Nightwishin suosituimmat kappaleet vuodesta 1996 alkaen aina vuoteen 2015 asti. Levyllä on 22 kappaletta, joista kappaleet 11–22 on julkaistu Suomessa Spinefarm-levymerkillä. Albumi ei sisällä kiertuekappaleita. Kun yhtye oli samannimisellä kiertueella, ei heillä ollut Sami Vänskää, Jukka Nevalaista, Anette Olzonia tai Tarja Turusta mukana. Albumin julkaisuformaatit olivat tupla-CD, äänikirja, digipak ja kolmen LP-levyn pakkaus. Se menestyi hyvin Euroopassa, ja Yhdysvalloissa se saavutti sijan 24 Billboard Top Current Albums -listalla. == Kappaleluettelo == === Kokoelma === Levy 1: # # # # # # # # # Levy 2: # # # # # # # # # # # # # === Kiertue === * Dark Chest of Wonders * Wish I Had an Angel * 10th Man Down * Come Cover Me * Gethsemane * Élan * Sacrament of Wilderness * Dead Boy's Poem * Elvenjig Elvenpath * I Want My Tears Back * Last Ride of the Day * The Carpenter * Wishmaster (mukana Netta Skog) * The Kinslayer * Devil & the Deep Dark Ocean * Nemo * Slaying the Dreamer The Greatest Show on Earth (Chapter I: Four Point Six; Chapter II: Life; Chapter III: The Toolmaker) * Ghost Love Score * The Greatest Show on Earth (Chapter IV: The Understanding; Chapter V: Sea-Worn Driftwood) Albumin mukana toimitettiin esite Tuomas Holopaisen ja Johanna Kurkelan toisesta yhtyeestä nimeltä Auri, jossa Troy Donockley on mukana. Kokoelman albumit Tarja Turusen ja Sami Vänskän ajalta: Oceanborn Wishmaster Tarja Turusen ajalta: Angels Fall First Century Child ,Once Anette Olzonin ja Troy Donockleyn ajalta: Dark Passion play Imaginerium Showtime storytime (Ei esitteessä) Floor Jansenin ajalta: Endless Forms Most Beautiful == Arvostelut == * Imperiumi: 9/10 == Lähteet == == Aiheesta muualla == * * Luokka:Nightwishin albumit Luokka:Vuoden 2018 kokoelma-albumit
Esteban Daza

Esteban Daza (n. 1537 Valladolid – n. 1596 Valladolid) oli espanjalainen säveltäjä. Hän loi suuren määrän ohjelmistoa vihuela-kielisoittimelle, jolla oli vakiintunut asema espanjalaisessa musiikissa 1500-luvun keskivaiheissa. Kappaleisiin kuuluu myös lauluosioita tenorille, jona oli tarkoitus toimia samanaikaisesti soittajan itsensä. Dazan sävellyksiä on "El Parnaso" -kokoelmassa, johon kuuluu kolmen kirjan verran muun muassa fantasioita vihuelalle. Suurin osa kappaleista on muiden säveltämiä, vaikkakin Daza on niissä toiminut sovittajana.AllMusic: Esteban Daza == Lähteet == == Aiheesta muualla == * IMSLP: Esteban Daza: nuotteja Luokka:Espanjalaiset säveltäjät Luokka:Renessanssisäveltäjät Luokka:1530-luvulla syntyneet Luokka:1590-luvulla kuolleet
Joseph Kaminski

Joseph Kaminski (17. marraskuuta 1903 Odessa – 14. lokakuuta 1972 Tel Aviv) oli israelilainen säveltäjä ja viulisti. Hän oli juutalaisen näyttelijä Ester Rachel Kamińskan poika ja varttui Varsovassa. Hänen siskonsa oli näyttelijä Ida Kaminska. Työskenneltyään viulistina Kaminski opiskeli sävellystä Berliinissä Friedrich Kochin ja Wienissä Hans Gálin johdolla. Palattuaan Varsovaan hän työskenteli orkesterissa ja perusti jousikvartetin, joka voitti vuonna 1934 Marsalkka Józef Piłsudskin kilpailun. Vuonna 1937 Bronisław Huberman kutsui Kaminskin johtamaan toista vuotta toiminnassa ollutta Palestiinan orkesteria, josta myöhemmin tuli Israelin filharmonikot. Kaminski asettui Tel Aviviin ja jatkoi työtään orkesterin kanssa ensiviulistina sekä konserttimestarina, kunnes jäi eläkkeelle vuonna 1969. Vuonna 1951 Kaminski teki kiertueen Yhdysvalloissa Israelin filharmonikkojen kanssa. Hän omaksui säveltäjänä vaikutteita monista eri lähteistä, kuten gregoriaanisesta laulusta, Richard Straussin teoksista ja kansanmusiikista. Hänen teostensa joukossa ovat balladi harpulle ja kamariorkesterille, Triptych pianolle, konsertto viululle ja orkesterille sekä pieni konsertto (concertino) trumpetille ja orkesterille. == Lähteet == Luokka:Israelilaiset säveltäjät Luokka:Israelilaiset viulistit Luokka:Vuonna 1903 syntyneet Luokka:Vuonna 1972 kuolleet
Arthur Foote

Arthur William Foote (5. maaliskuuta 1853 Salem, Massachusetts – 8. huhtikuuta 1937 Boston, Massachusetts) oli yhdysvaltalainen säveltäjä, urkuri, pianisti ja musiikkipedagogi.Bach Cantatas: Arthur Foote Foote opiskeli harmoniaa Stephan Emeryn johdolla New England Conservatory of Musicissa vuosina 1867–70 ja osallistui John Knowles Painen pitämille kontrapunktin sekä fuugan kursseille Harvard Collegessa vuosina 1870–4. Hän sai taiteiden maisterin arvon. Footen muita opettajia olivat Benjamin Johnson Lang pianon- ja urkujensoitossa sekä Stephen Heller Ranskassa vuonna 1883. Palattuaan kotimaahansa Foote opetti pianon- ja urkujensoittoa sekä sävellystä Bostonissa. Hän toimi myös urkurina ensin Bostonin Disciples-kirkossa (1876–8) ja sitten unitaarien First Churchissa (1878–1910). Hän esiintyi usein Kneisel- kvartetin kanssa vuosien 1890–1910 aikana esittäen myös useita omia teoksiaan. Hän oli American Guild of Organistsin perustajajäsen ja vuosina 1909–12 puheenjohtaja. Hän kuului New England Conservatory of Musicin henkilökuntaan ja tuli vuonna 1898 valituksi Kansallisen taide- ja kirjallisuusinstituutin jäseneksi. Footen musiikki seuraa romanttisia perinteitä. Hän muodosti niin kutsutun Boston Six -ryhmän (myös Second New England School) yhdessä John Knowles Painen, Horatio Parkerin, George Chadwickin, Edward MacDowellin ja Amy Beachin kanssa. Hän tuli tunnetuksi etenkin lauluistaan, kuoroteoksistaan ja kamarimusiikistaanNew England Conservatory: Arthur Foote; suosiota saavuttaneiden teosten joukossa on vuonna 1907 e-mollissa sävelletty sarja jousille. Footen matka Bayreuthin musiikkijuhlille (1876) antoi innoituksen osaan hänen kuoroteoksistaan, kuten sävellyksiin The Farewell of Hiawatha ja The Wreck of the Hesperus. Bostonin sinfoniaorkesteri kantaesitti hänen orkesterituotantoaan. Foote julkaisi pedagogiset kirjat Modern Harmony in Its Theory and Practice (W. R. Spaldingin kanssa, 1905), Some Practical Things in Piano Playing (1909) ja Modulation and Related Harmonic Questions (1919). Hänen omaelämäkertansa painoi yksityisesti hänen tyttärensä Katharine Foote Raffy Massachusettsin Norwoodissa vuonna 1946. == Lähteet == == Aiheesta muualla == * IMSLP: Arthur Foote: nuotteja Luokka:Yhdysvaltalaiset säveltäjät Luokka:Yhdysvaltalaiset urkurit Luokka:Yhdysvaltalaiset pianistit Luokka:Musiikkipedagogit Luokka:Yhdysvaltalaiset musiikkikirjailijat Luokka:Vuonna 1853 syntyneet Luokka:Vuonna 1937 kuolleet
Samsung Galaxy S4 Active

Samsung Galaxy S4 Active on Samsung Electronicsin kesäkuussa 2013 julkaisema älypuhelin. Siinä on Android 4.2.2 Jelly Bean -käyttöjärjestelmä, joka on päivitettävissä 5.0.1 Lollipop -versioon. Puhelin on kestävämpi versio Samsung Galaxy S4 -puhelimesta. Puhelimessa on 5,0 tuuman näyttö ja neliydinprosessori. Keskusmuistia on 2 gigatavua ja tallennustilaa on 16 gigatavua. Laite tukee enintään 64 gigatavun microSD-kortteja. Akkua on 2 600 milliampeerituntia. Puhelimen IP-luokitus on 67, joten se on pölytiivis ja kestää lyhytaikaisen upottamisen veteen. == Lähteet == Luokka:Kosketusnäytölliset älypuhelimet Galaxy S4 Active Luokka:Android- pohjaiset laitteet Luokka:Vuoden 2013 matkapuhelimet
Samsung Galaxy Ace 3

Samsung Galaxy Ace 3 on Samsung Electronicsin kesäkuussa 2013 julkaisema älypuhelin, jossa on Android 4.2 "Jelly Bean" -käyttöjärjestelmä. Laitteessa on 4,0 tuuman näyttö ja kaksiydinprosessori. Siinä on joko 4 tai 8 gigatavua tallennustilaa ja 1 gigatavu keskusmuistia. Tallennustila on laajennettavissa enintään 64 gigatavun microSD-kortilla. Takakamera on 5 megapikselin ja etukamera 0,3 megapikselin kamera. Akkua on 1 500 milliampeerituntia. == Lähteet == == Aiheesta muualla == * Samsung Galaxy Ace 3 Samsungin sivuilla Galaxy Ace 3 Luokka:Kosketusnäytölliset älypuhelimet Luokka:Android-pohjaiset laitteet Luokka:Vuoden 2013 matkapuhelimet
Hospits Emmaus

Hospits Emmaus (käytössä myös nimiasu Hospiz Emmaus) oli Tampereella Hämeenkadun ja Rautatienkadun kulmassa, rautatieasemaa vastapäätä sijainnut hotellirakennus. Se koostui kahdesta puutalosta ja niitä yhdistäneestä kaksikerroksisesta kivitalosta. Uusrenessanssia edustaneen kokonaisuuden piirsi arkkitehti F. L. Calonius, ja se valmistui 1893. Sitä laajennettiin August Krookin suunnitelmien mukaisesti vuosina 1903 ja 1905. Rakennusta on kutsuttu myös Bauerin palatsiksi, Bauerin hotelliksi ja Hotel Baueriksi.Tampereen osoite- ja ilmoituskirja 1899–1900, s. 16. Tehnyt I. Ikivalo. Tampere: Isak Julinin kustannusliike, 1899. Kansalliskirjaston digitaaliset aineistot Viitattu 7.8.2019. Talon rakennutti saksalainen ravintoloitsija Nikolai Bauer. Hänellä oli ollut aiemmin samalla paikalla Hotelli Wasa, joka oli jouduttu purkamaan, kun Hämeenkadusta tehtiin leveä bulevardi.Kadonneet kaunottaret: Tampereen rakennushistoriaa. Museokeskus Vapriikin järjestämä näyttely Tampereella 1.12.2017–8.4.2018. Näyttelykonsepti ja käsikirjoitus: Antti Liuttunen ja Iris Toivola. Uudesta hotellistaan Bauer luopui puolipakolla vuonna 1907, kun Tampereella säädettiin kunnallinen kieltolaki. Kiinteistön osti silloin kolme kristillistä yhdistystä, NMKY, NNKY ja Kaupunkilähetys. Syksyllä 1907 tiloissa aloitti toimintansa raittiushotelli Hospits Emmaus. Siitä tuli muutamassa vuodessa kaupungin suosituin majoitusliike. Yleistyneen matkailun myötä hotelli kävi ahtaaksi, joten sen oli vuokrattava lisätilaa naapurirakennuksista. Vuonna 1923 pihalle valmistui Heikki Tiitolan suunnittelema nelikerroksinen lisärakennus. 1930-luvulla alettiin rakentaa uutta rautatieasemaa ja rautatien alittavaa autotunnelia, mikä edellytti, että Hämeenkadun itäpäätä madalletaan. Hotellin johtokunta katsoi, ettei vanhaa Emmausta kannattanut tässä tilanteessa säästää, joten se purettiin 1934. Pari vuotta myöhemmin samalle paikalle valmistui Bertel Strömmerin ja Heikki Tiitolan suunnittelema uusi Emmaus.Wacklin & Hirvikallio 2010, s. 167.Tampereen kantakaupungin rakennuskulttuuri 1998, s. 158, 170. == Lähteet == Luokka:Suomen entiset hotellit Luokka:F. L. Caloniuksen suunnittelemat rakennukset Luokka:Kyttälä Luokka:Tampereen hotellit
Englannin Valioliigan kausi 2019–2020

Englannin Valioliigan kausi 2019–2020 on englantilaisen seurajalkapalloilun korkeimman sarjatason Valioliigan 28. kausi. Manchester City lähti kauteen hallitsevana mestarina. Kausi alkoi 9. elokuuta 2019. Koronaviruspandemian vuoksi sarja keskeytettiin 13. maaliskuuta 2020. == Joukkueet == Joukkue Paikkakunta Stadion Päävalmentaja Kapteeni Arsenal Lontoo (Holloway) Emirates Stadium Aston Villa Birmingham Villa Park Bournemouth Bournemouth Dean Court Brighton & Hove Albion Brighton Falmer Stadium Burnley Burnley Turf Moor Chelsea Lontoo (Fulham) Stamford Bridge Crystal Palace Lontoo (Selhurst) Selhurst Park Everton Liverpool Goodison Park Leicester City Leicester King Power Stadium Liverpool Liverpool Anfield Manchester City Manchester Etihad Stadium Manchester United Manchester Old Trafford Newcastle United Newcastle St James’ Park Norwich City Norwich Carrow Road Sheffield United Sheffield Bramall Lane Southampton Southampton St Mary’s Stadium Tottenham Hotspur Lontoo (Tottenham) Tottenham Hotspur Stadium Watford Watford Vicarage Road West Ham United Lontoo (Stratford) Olympic Stadium Wolverhampton Wanderers Wolverhampton Molineux Stadium == Valmentajavaihdokset == Kauden alkamisen jälkeen viisi joukkuetta on vaihtanut valmentajaa ja niistä yksi kahteen kertaan, kun väliaikaisvalmentajia ei lasketa mukaan. Syyskuun 7. päivänä Watford erotti Javi Gracian ja tilalle tuli Quique Sánchez Flores. Marraskuussa Tottenham Hotspur erotti Mauricio Pochettinon, jonka tilalle palkattiin José Mourinho. Vielä marraskuun aikana Arsenal erotti Unai Emeryn ja Fredrik Ljungberg nostettiin väliaikaiseksi päävalmentajaksi. Joulukuun alussa Watford vaihtoi toistamiseen valmentajaa, kun Quique Sánchez Floresin korvasi Nigel Pearson. Joulukuussa Everton antoi potkut Marco Silvalle ja päävalmentajan tehtävät otti väliaikaisesti vastaan Duncan Ferguson. Joulukuun puolivälin jälkeen Arsenal nimitti uudeksi päävalmentajakseen Mikel Artetan ja Everton Carlo Ancelottin. Joulukuun lopulla West Ham United erotti Manuel Pellegrinin, jonka tilalle palkattiin David Moyes. == Sarjataulukko == ==Lähteet== == Aiheesta muualla == * Virallinen sivusto Luokka:Englannin Valioliigan kaudet Luokka:Jalkapallosarjojen kausi 2019–2020/2020
Nicolás Pasquet

Nicolás Pasquet (s. 1958 Montevideo) on uruguaylainen kapellimestari.Theater und Orchester Neubrandenburg / Neustrelitz: Nicolás Pasquet Hän opiskeli alun perin viulunsoittoa ja orkesterinjohtoa synnyinmaassaan. Tämän jälkeen hän lähti Saksaan jatkaakseen opintojaan Nürnbergissä ja Stuttgartissa. Vuosina 1984 ja 1986 hän voitti Saksan musiikkineuvoston kansallisen nuorten kapellimestarien kilpailun. Vuonna 1987 hän sai ensipalkinnon 37. kansainvälisessä kapellimestarikilpailussa Besançonissa.Naxos: Nicolás Pasquet Pasquet on toiminut Pécsin sinfoniaorkesterin, Neubrandenburger Philharmonien, Coburgin teatteriorkesterin ja Hessenin nuoriso-orkesterin pääkapellimestarina. Hän on johtanut monia muitakin saksalaisia ja muiden maiden orkestereita, kuten Stuttgartin filharmonikkoja, NDR Radiophilharmonieta, Hampurin filharmonista valtionorkesteria, Orchestre national du Capitole de Toulousea, Queenslandin sinfoniaorkesteria, Münchenin radio-orkesteria ja Baselin sinfoniaorkesteria. Pasquet on toiminut orkesterinjohdon professorina Weimarin Franz Liszt -musiikkiyliopistossa. == Lähteet == Luokka:Uruguaylaiset kapellimestarit Luokka:Vuonna 1958 syntyneet Luokka:Elävät henkilöt
Stronger Than Ever

Stronger Than Ever on saksalaisen Heavy Metal-yhtye Grave Diggerin neljäs albumi, joka julkaistiin 1. joulukuuta 1986. == Kappaleet == # # # # # # # # # # == Kokoonpano == * Chris Boltendahl - laulu * Uwe Lulis - kitarat * C.F. Frank - basso * Albert Eckardt - rummut * Bodo Schopf – rumpuohjelmointi * Matthias Ulmer - kosketinsoitin * Armin Sabol – Kitara kappaleessa ”Stand Up and Rock” == Aiheesta muualla == * Stronger Than Ever discogs.com -sivustolla * Luokka:Vuoden 1986 albumit Luokka:Grave Diggerin albumit
Olavi Järvi

Olavi Edvard Järvi (2. tammikuuta 1918 Helsinki – 8. heinäkuuta 1994 Al Haurin Grande, Espanja) työskenteli useiden suomalaisten aikakauslehtien päätoimittajana. ==Henkilöhistoria== Olavi Järven vanhemmat olivat kauppias Juho Järvi ja Sigrid Maria Myllyoja ja puoliso vuodesta 1943 Sirkka Sinikka Nevalainen. Järvi tuli ylioppilaaksi 1937. Seuran toimittaja ja toimitussihteeri hän oli 1944–1946 ja päätoimittaja 1954–1961. Kustannusyhtiö Mantereen toimistopäällikkö ja 100-julkaisun päätoimittaja Järvi oli 1946–1949, Miesten Kesken -lehden päätoimittaja 1949–1951, Suomen Autoklubin tiedotuspäällikkö ja Moottorin päätoimittaja 1952–1954, Koti-Postin päätoimittaja 1961–1976 ja vielä nuorisolehti Jipon päätoimittaja vuodesta 1977. Hän oli myös Lipeäkala-julkaisun toimittajia 1947–1953, samoin kuin suomentaja, joka julkaisi tietoteoksia, novelleja ja pakinoita.Kuka kukin on (Aikalaiskirja) 1978, s. 320 (Viitattu 7.8.2019)Risto Karlsson: Kuolleita. Päätoimittaja Olavi Järvi. Helsingin Sanomat, 23.7.1994, s. 4. ==Julkaisuja== * Upsalan maisterit, 1943, Clas Gullman, suom. Olavi Järvi * Armeliaisuuden saari: viisi miestä ja yksi nainen autiolla saarella, 1944, Theodore Pratt, suom. Olavi Järvi * Miehen kirja: käytöstavat, pukeutuminen, pöydän antimet, 1953, Veikko Karumo, Olavi Järvi * Autoilun avain: uusinta autosta ja sen ajosta, 1953, Bertil Björkman, suom. Olavi Järvi * Autojen kirja, 1958, Bo Rosén, Bertil Björkman, suomalaisen laitoksen toim. Olavi Järvi * Miehen etikettikirja, 1965, Veikko Karumo ja Olavi Järvi * Kellokosken VPK 50 vuotta: kertomus toiminnasta 1926–1976, 1976 * Parhaat pilapiirtäjämme, 1979 ==Lähteet== Luokka: Suomalaiset päätoimittajat Luokka: Suomalaiset tietokirjailijat Luokka: Suomentajat Luokka: Vuonna 1918 syntyneet Luokka: Vuonna 1994 kuolleet
Folk-Fredi ja Kivikasvot

Folk-Fredi ja Kivikasvot on suomalaislaulaja Matti Siitosen eli Fredin ja hänen Kivikasvot-yhtyeensä kanssa tehty debyyttialbumi, joka julkaistiin tammikuussa 1966. Fredi esiintyi vielä tuolloin nimellä Folk-Fredi. Albumin kaikki kappaleet julkaistiin singleinä vuosina 1965-1966, eli albumia voidaan periaatteessa pitää kokoelma-albumina, joka nitoo yhteen 12 kappaletta Folk- Frediltä ja Kivikasvoilta. Albumin tunnetuin kappale lienee Fredin tulkitsema ”Roskisdyykkarin balladi”. Albumi julkaistiin Rytmi-levymerkillä LP-levynä. Vuonna 1970 albumi julkaistiin uudelleen nimellä Fredi ja Kivikasvot Finnlevyn Sävel-levymerkillä LP-muodossa eri kansikuvalla kuin aiemmin. == Kappaleet == === A-puoli === # (***) # (*) # (*) # (**) # (**) # (***) === B-puoli === # * (*) # (**) # (*) # (*) # (**) # (*) LP-levyjen (RILP 7024 ja SÄLP 641) takakansien tiedot sekä levykeskiöt. (*) Solistina Kivikasvot. (**) Solistina Folk-Fredi. (***) Solisteina Folk-Fredi ja Kivikasvot. == Kokoonpano == ==== Muusikoita ==== * Heikki Annala – basso (7) * Nacke Johansson – kapellimestari (2, 12) * Heikki Laurila – kitarat (2, 7, 12) * Matti Oiling – rummut ja lyömäsoittimet (3, 7, 10) * Aarno Raninen – kapellimestari (4, 11) * Raimo Roiha – kosketinsoittimet (7, 10) * Ossi Runne – trumpetti (2, 12) * Erkki Valaste – rummut ja lyömäsoittimet (1, 2, 12) ===== Kivikasvot ===== * Georg Dolivo * Ilkka Lähteenmäki * Ismo Sajakorpi * Matti ”Folk-Fredi” Siitonen === Tuotanto === * Jaakko Borg – tuottaja (2, 5, 7-8, 10, 12) * Nacke Johansson – tuottaja (1) * Toivo Kärki – tuottaja (3-4, 6, 9, 11) == Lähteet == Luokka:Vuoden 1966 esikoisalbumit Luokka:Fredin albumit
Ursus Factory

Ursus Factory on Jussi Pelkosen ja Aleksi Ripatin vuonna 2013 muodostama garagerock-duo. ==Taustaa== Idea yhtyeestä syntyi hiljalleen Pelkosen ja Ripatin tavattua katusoittojameissa sekä sittemmin erinäisissä illanvietoissa. Myöhemmin Pelkonen ja Ripatti pakkasivat mukaansa sähkökitaran, vahvistimen ja lasten rumpusetin ja lähtivät kiertämään Itä-Eurooppaa, soittaen kaduilla noin kolmen viikon ajan. Yhtyeen nimi juontuu Puolassa olleesta hylätystä tehtaasta, missä valmistettiin Ursus-merkkisiä traktoreita. == Diskografia == === Studioalbumit === * Älä lopeta uskomista rakkauteen baby (2017) * Pinkki pilvi (2019) * Onnellinen sukupolvi (2021) * IO (2023) === EP:t === * Virhe EP (2015) * Juhlat (2016) * A Great Heart (2020) * I (2023) === Singlet === *Oot pomo (2017) *Don't Stop Believin' (2017) *Eksistentiaalinen biisi (2018) *ANO (mitä kummaa) (2018) *Sydän on suuri (2019) * Enneunia (2020) *Tytär radiojuontajan (2020) *Mitä mies mitä äijä (2021) *Mimosa (2021) *Perintö (2022) *Sadetakin pintaan (2023) *Luo/vuta (2023) ==Lähteet== Luokka:Suomalaiset rockyhtyeet
Niin paljon kuuluu rakkauteen (albumi)

Niin paljon kuuluu rakkauteen on suomalaismuusikko Matti Siitosen eli Fredin kolmas studioalbumi vuodelta 1972. Albumi ylitti kulta -ja platinalevyrajan vuonna 1974 ja sitä on myyty 58 000 kappaletta. Albumi oli Suomen kymmenen eniten myydyn albumin listalla elokuusta 1972 toukokuuhun 1973, ja se oli tilaston ensimmäisenä marraskuussa 1972 sekä tammi-, helmi- ja maaliskuussa 1973. Joulukuussa 1972 sen syrjäytti tilapäisesti Uriah Heepin albumi The Magician's Birthday.Jake Nyman: Suomi soi 4: suuri suomalainen listakirja, s. 137–139. Helsinki: Tammi, 2005. ISBN 951-31-2504-1.Pennanen, s. 308 ja 309 Yleisradion musiikkitoimittajat valitsivat albumin vuoden 1972 parhaaksi kevyen musiikin levyksi. He perustelivat valintaansa: ”Levy on suomalaista iskelmätuotantoa parhaimmillaan ja osoittaa sellaisenaan kotimaisen kevyen musiikkiteollisuuden kehitystulokset.” Albumi julkaistiin vinyylilevynä, C-kasettina ja on harvoja suomalaisia albumeita, joka on julkaistu myös 8-raitana.Pennanen, s. 14 == Kappaleet == === A-puoli === # # # # # # === B-puoli === # * # # # # # == Kokoonpano == === Muusikoita === * Fredi – laulu * Arto Alaspää – taustalaulu (1, 5, 6, 8) * Matti Bergström – basso (1–3, 5–11) * Antero Jakoila – kitarat (8) * Markku Johansson – trumpetti (2, tod. näk. 5), kosketinsoittimet (4, 7) * Ilpo Kallio – rummut ja lyömäsoittimet (12) * Esa Katajavuori – sähköpiano (12) * Heikki Laurila – kitarat (1–3, 5–8) * Kai Lind – taustalaulu (2, 3, 7) * Martti Metsäketo – taustalaulu (2, 3, 7) * Matti Oiling – rummut (7, 9), lyömäsoittimet (2, 7, 9) * Mauri Pietikäinen – alttoviulu (10) * Antero ”Ande” Päiväläinen – rummut ja lyömäsoittimet (4) * Esko Rosnell – rummut (1, 3, 5, 7–9, 11, 12), lyömäsoittimet (1–3, 5–9, 11, 12) * Irma Tapio – taustalaulu (6) === Tuotanto === * Jorma Tähtinen – kansi * Alvar Kolanen – valokuva * Vexi Salmi – tuottaja * Ronnie Kranck – äänitys (ainakin 1, 5, 8, 11) * Erkki Hyvönen – äänitys (ainakin 12) * Kari Tamminen – äänitys (ainakin 12) == Lähteet == * === Viitteet === Luokka:Vuoden 1972 albumit Luokka:Fredin albumit
Samuel Poulin

Samuel Poulin (s. 25. helmikuuta 2001 Blainville, Quebec, Kanada) on kanadalainen jääkiekkoilija pelipaikaltaan laitahyökkääjä, joka pelaa NHL- seura Pittsburgh Penguinsin organisaatiossa. Penguins varasi Poulinin ensimmäisen kierroksen 21. pelaajana vuoden 2019 varaustilaisuudessa. Hän edusti kaudella 2019–2020 QMJHL-joukkue Sherbrooke Phoenixia. == Lähteet == luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:Pittsburgh Penguinsin varaamat pelaajat Luokka:Vuonna 2001 syntyneet Luokka:Elävät henkilöt
Rakkauden sinfonia

Rakkauden sinfonia on suomalaislaulaja Matti Siitosen eli Fredin neljäs studioalbumi vuodelta 1973. Albumin tuotti Vexi Salmi, joka teki sanoitukset lähes kaikkiin kappaleisiin. Levyn tunnetuimpia kappaleita ovat singlenäkin julkaistut ”Muukalainen” ja nimikkokappale ”Rakkauden sinfonia”, joka oli parhaimmillaan Suomen singlemyynnin listaykkösenä. Levy menestyi hyvin ja nousi parhaimmillaan Suomen virallisen listan kolmanneksi. Kultalevyraja ylittyi vuonna 1976 ja levyä on myyty vuoteen 2013 mennessä noin 27 800 kappaletta. Se on täten Fredin neljänneksi myydyin albumi. Albumi julkaistiin Finnlevy-levymerkillä vinyylilevynä ja C-kasettina. Vinyylilevystä on kaksi erilaista painosta, jossa toisessa kansitekstit ovat valkoisella, toisessa punaisella. Sitä ei ole toistaiseksi julkaistu CD-levynä. == Kappaleet == === A-puoli === # # # # # # === B-puoli === # * # # # # # LP-levyn (SFLP 9546) takakannen tiedot. == Kokoonpano == === Muusikoita === * Fredi – laulu * Arto Alaspää – taustalaulu (1, 6) * Matti Bergström – basso (3, 9, 11) * Maija Hapuoja – taustalaulu (9) * Antero Jakoila – kitarat (11) * Nacke Johansson – kapellimestari (ainakin 1, 7) * Heikki Jäntti – huuliharppu (11) * Ilpo Kallio – rummut ja lyömäsoittimet (2, 4–6, 8, 10–12) * Heikki Laurila – kitarat (1, 4–6, 8, 10) * Kai Lind – taustalaulu (1) * Eero Lupari – kitarat (1, 7) * Matti Oiling – rummut ja lyömäsoittimet (7) * Jaakko Raulamo – sello (5, 6) * Esko Rosnell – rummut ja lyömäsoittimet (1, 3, 6, 10, 11) * Staffan Stenström – sello (9) * Arno ”Nono” Söderberg – kitarat (6) * Irma Tapio – taustalaulu (1) * Jorma Ylönen – viulu (9) == Tuotanto == * Alvar Kolanen – kansivalokuvat * Finnlevy / Vexi Salmi – tuotanto * Harry Bergman – äänitys (ainakin 1, 2, 4, 8, 10, 11) * Jukka Teittinen – äänitys (ainakin 4–6, 8, 10, 11) * Kari Tamminen – äänitys (ainakin 11) == Lähteet == Luokka:Vuoden 1973 albumit Luokka:Fredin albumit Luokka:Vexi Salmen tuottamat albumit
Coral Gables

Coral Gables on kaupunki Miami-Daden piirikunnassa, Floridan osavaltiossa Yhdysvalloissa. Sen pinta-ala on 96,64 neliökilometriä. Väkiluku oli vuoden väestönlaskennassa 46 780. Miamin yliopisto sijaitsee kaupungissa. ==Kuvia kaupungista== Tiedosto:Coral Way 20100321.jpg|Coral Way -tie. Tiedosto:Coralgablescityhall.jpg|Kaupungintalo. Tiedosto:University of Miami Otto G. Richter Library.jpg|Miamin yliopisto. ==Lähteet== == Aiheesta muualla == Luokka:Floridan kaupungit Luokka:Miami-Daden piirikunta
Jeune Afrique

Jeune Afrique on ranskankielinen panafrikkalainen viikoittain ilmestyvä uutisaikakauslehti. Se on perustettu 1960 Tunisissa ja se on sen jälkeen ilmestynyt Pariisissa. Se on luetuin panafrikkalainen aikakauslehti. Vuonna 2014 sen levikki oli 53 475. Se on julkaissut vuodesta 1967 myös kirjoja nimellä Les Éditions du Jaguar.Qui Somme-Nous. Les Éditions du Jaguar. Viitattu 7.8.2019 Vuodesta 2000 Jeune Afrique on julkaissut myös uutisverkkosivustoa. ==Historia ja profiili== Jeune Afriquen perustivat Tunisissa 17. lokakuuta 1960 Béchir Ben Yahmed ja toinen tunisialainen intellektuelli. Viikkolehden perustajat muuttivat Pariisiin presidentti Habib Bourguiban kauden ankaran sensuurin vuoksi. Lehden aihepiirejä ovat Afrikan poliittiset, taloudelliset ja kulttuuriset kysymykset, ja paino on ranskankielisessä Afrikassa ja Maghrebissa. Vuodesta 2000 (numero 2040) alkuvuoteen 2006 (numero 2354) lehti ilmestyi nimellä Jeune Afrique/l’intelligent.Le grand retour de J.A. Jeune Afrique 13.8.2006. Viitattu 7.8.2019 Jeune Afriquea julkaisee Groupe Jeune Afrique, joka julkaisee myös kuukausittain ilmestyvää ranskankielistä lifestylelehteä Afrique Magazine,Jeuneafrique -lifestyle. Viitattu 7.8.2019 kaksi kertaa kuussa ilmestyvää ranskankielistä lehteä La RevueQui sommes nous. La Revue. Viitattu 7.8.2019 ja englanninkielistä kuukausilehteä The Africa ReportWho We Are. The Africa Report. Viitattu 7.8.2019. Lehden Pariisin-toimitukseen on hyökätty kahdesti, ensin vuonna 1986 ja toisen kerran tammikuussa 1987. Jälkimmäisestä hyökkäyksestä otti vastuun ranskalainen nationalisti Charles Martel. Lehti ilmestyy myös Tunisian-painoksena, joka on lakkautettu monta kertaa, kun se on julkaissut maata koskevia arkaluontoisia uutisia. Esimerkiksi heinäkuusta 1984 tammikuuhun 1985 se oli kielletty Tunisiassa. Kesäkuussa 1989 lehti kiellettiin myös Marokossa. Siihen aikaan sen levikki oli Tunisiassa 13 000. Syyskuussa 2023 Burkina Fason sotilasjuntta määräsi, että verkossa ja painettuina lehtenä julkaistavan Jeune Afriquen julkaisu estetään. Juntta syytti sitä armeijan häpäisemisestä. ==Lähteet== == Aiheesta muualla == * Jeune Afrique * Overview and circulation figures , Luokka:Tunisia Luokka:Ranskalaiset aikakauslehdet